# data[].attributes.body
Okay, jeg sad og tænkte på hvad man kunne skrive om i forbindelse med forbrug, og her er nogle ideer jeg kom frem til. Jeg har taget udgangspunkt i hvad jeg tænkte på da jeg læste forbrug, og hvilke ting man kunne undersøge:
1. Miljøbevidst forbrug (økologi)
2. Genbrug
3. Special butikker (Specialforbrug)
4. Misbrug (smøger, alkohol mm.)
5. Konsumere noget/ forbruge noget. Kunne være mad eller oplevelser
6. Forbrugsrettigheder
7. Storcenter, en bygning lavet til forbrug.
8. Penge og forbrug, og måske hvordan man spare penge.
9. En forbruger som en kunde.
10. Forbrugsrettigheder.Lille mind map
I forhold til disse forskellige emner om forbrug, begyndte jeg at tænke på steder man kunne besøge / aktiviteter man kunne lave.

1. Aarhus økologisk fødevarefællesskab http://www.aoff.dk/
(her skal du være hurtig, de har kun åben onsdag fra 16-18.30)
Her kunne man tage ned, se butikken, og tale med de personer der handler om deres forbrug i butikken.

2. Jordens frugter eller Sundhedskost http://sundhedskost.dk/
Flere eksempler på butikker hvor et specielt miljøvenlig forbrug er i fokus

3. Genbrugsbutikker generelt. Her kunne man snakke med kunder i butikken om, hvorfor de køber genbrugs tøj eller andet.

4. Et storcenter. Måske ikke det mest spændende, og har ikke lige en god vinkel endnu, men det er en mulighed.

5. Man kan se om man kan finde folk der skralder. Altså personer der dykker ned og hiver mad frem der er blevet smidt ud af supermarkeder. Her kan man undersøge hvorfor de gør det, er det miljø, penge, andet?

# data[].attributes.body
Jeg har lavet et mindmap og kommet frem til, at jeg vil skrive en artikel om mobilforbruget hos unge i gymnasiumskolen. Så her kommer lige en masse rodet tanker, I må meget gerne kommentere på det og komme med input. Jeg synes selv det er lidt stort og rodet lige nu.

Jeg tænkte at det skulle handle om,  hvordan mobilen fylder i klasslokalet, om den forstyrre eller er en del af undervisningen. Gør den noget ved koncentrationen, sammenholdet?

Jeg tænkte, at jeg vil snakke med en skole om de har en mobilpolitik på skolen og så vil jeg ud og se om jeg kan møde nogle elever og snakke med dem.

Jeg har lavet en interviewguide til begge dele:

Interviewguide til gymnasium:

-      Hvordan oplever i elevernes brug af mobiltelefoner i undervisningen?

-      Har I problemer med elevernes brug?

o  Hvis ja, hvordan håndtere I problemerne?

-      Er mobilen en integreret del af undervisningen?

-      Har i en mobilpolitik på skolen?

o  Hvis ja, hvad indebærer den?

-      Oplever I at elevere har svært ved at koncentrer sig pga. mobilen?

Interviewguide til eleverne:

-      Har du en mobil?

-      Bruger du den meget?

-      Bruger du den i undervisningen?

o  Er det skolerelateret? Eller bruger du den til noget andet?

-      Er der en politik på din skole om brugen af telefoner?

-      Kan du nævne en god ting og en dårlig ting ved telefoner i klasselokalet?

-      Hvad bruger du din telefon med til?

Samtidig overvejer jeg at ringe til en forsker fra AAU, der har forsket i elevernes brug af telefoner i undervisningen. I de artikler jeg har læst om hende, så virker hun meget  entydig omkring emnet: Telefoner er en forstyrrelse og der bør være en skolepolitik på alle skolen..

Ved I egentlig, om vi må bruge citater fra andre artikler?

Omkring artiklen opbygning er jeg meget i tvivl :(

# data[].attributes.body
Jeg har tænkt mig at besøge Wefood på Vesterbro Torv, der sælger overskudsmad og bruger overskuddet til nødhjælp. Min vinkel tænker jeg er noget i retning af hvilken rolle/position, de har på markedet (i forhold til andre supermarkeder). Jeg tænker specifikt på, at de har et meget varierende/svingende og begrænset udbud af varer. De har få typer af varer, men til gengæld i store mængder. Derudover er det svært at vide på forhånd, hvad man kan få, da de ikke har f.eks. en tilbudsavis. Jeg tænker derfor, at de som sådan ikke fungerer som et alternativ til andre supermarkeder, da folk ikke kan købe ind til et helt måltid. Derfor undrer jeg mig også over, hvem der handler der regelmæssigt, og om der ikke er mange "en-gangs-besøgende".
Jeg har tænkt mig at interviewe en ansat og nogle kunder.

# data[].attributes.body
Jeg overvejer at skrive om de studerendes forbrug af kantinemad på uni. Jeg har fundet en artikel der beskriver hvordan flere kantiner på uni er gået konkurs pga. dårlig økonomi. Så der er to sider af sagen:
1) De studerendes side. Det er dyrere at købe mad i kantinen end at tage madpakke med - hvorfor købe mad i kantinen?
2) Kantinen side: Hvordan kan man overleve som forretning ved at sælge til nogen der ingen penge har/ikke vil bruge mange penge?

Reportage delen tænker jeg består i  at tage ned i en af kantinerne omkring middagstid. Her kunne man tale med nogen der har købt mad i kantinen og nogen der har taget madpakke med.

# data[].attributes.body
Jeg er nået frem til, at jeg vil lave en reportage om danskernes økologiske forbrug.
Jeg sidder i dag og laver mere research på den markante stigning, der har været de seneste år, og så hopper jeg i Føtex og interviewer kunder og, hvis muligt, slagteren. Jeg overvejer, om jeg også skal tage ned i Netto eller Aldi, der er discountbutikker, for at undersøge om der er en umiddelbart forskel på, hvad kunderne vælger her, men nu skal jeg heller ikke gøre det "vildere", end hvad jeg kan klare tidsmæssigt.

Jeg er nok lidt i tvivl omkring kilder; hvis jeg bruger dst.dk, kan det så anses som en ekspertkilde? Jeg har overvejet stærkt at tage fat i en forbrugsekspert til formålet, men droppede det igen.

# data[].attributes.body
Efter længere tids brainstorming, idéudvikling samt ekstern sparring med udgangspunkt i temaet ’kulturforbrug’, tror jeg nu, at jeg lægger mig nogenlunde fast på emnet ’Ginforbrug – Gin er in’.

Jeg påtænker at undersøge nutidens ginforbrug med afsæt i de mange ginarrangementer, der ser dagens lys for tiden i Horsens. Fx bliver der flere gange om året afholdt store ginsmagninger/festivaler og andre spiritusfestivaler, hvor gin indgår i sortimentet.

Kildetyper: Jeg vil gerne undersøge muligheden for at inddrage de tre kildetyper.
- Erfaringskilden: Her kunne man spørge en person fra gågaden, der selv har været til ginsmagning, om vedkommendes oplevelse, holdning og referenceramme omkring gin. Er det en trend, der hoppes med på, eller var gin en del af personens interesse inden de mange festivaler og smagninger gjorde indtryk?
- Partskilden: Her kunne man spørge en person fra butikken Vinspecialisten, der sælger gin og dermed har en interesse i at fremme kendskabet til dette. Man kunne også spørge en af arrangørerne til denne weekends Spiritusfestival, der afholdes i Håndværkerforeningen (et slags kulturelt borgerhus). Sælges der mere gin nu end for fx fem år siden? Bliver ginsmagningerne stablet på benene på baggrund af efterspørgsel eller udbud?
- Ekspertkilden: Her kunne man spørge en person med ekspertise i alkoholforbrug og alkoholkultur. Hvordan påvirker de mange ginarrangementer køb, salg og brug af gin? Har ginfestivaler en effekt på alkoholkulturen og har denne ændret sig eller ej?
Ekspertisen kunne evt. også findes i tal, statistikker eller rapporter.

Lokation: Det sted, man kunne bruge som platform for reportagen, kunne fx være Håndværkerforeningen, hvor denne weekends spiritusfestival løber af stablen. Her kunne man observere, hvordan de måske stiller op til arrangementer samt spørge ind til eventuelle deltagere og arrangører. Det kunne også være en spiritusbutik eller Kuben, som er en glaskube midt på Gågaden. Her finder alle mulige slags midlertidige kulturelle arrangementer sted. Det interessante i denne sammenhæng er imidlertid, at der lige ved siden af Kuben er en udendørs café, som reklamerer med gindrinks. Kuben kunne derfor være oplagt at observere ginforbruget ud fra, og måske også som et sted at opnå kontakt til ginforbrugerne på. Udfordringen generelt er dog tidshorisonten, og at der måske ikke er så mange, der konsumerer gin inden kl. 16 på en almindelig torsdag (uanset valget af 'marken').

Målgruppe: En regional fortælling til byens borgere om gin samt tilhørende arrangementer.

Kom meget gerne med konstruktiv kritik, gode ideer og generelle input!

# data[].attributes.body
Hej gruppe,
Jeg har arbejdet med en vinkel om at unge mennesker i dag køber møbler af høj kvalitet. Jeg var ude at interviewe et ekspertvidne som reparerer moderne møbler, men det viser sig, at hans kundegruppe typisk er over 45 år. Jeg har ikke kunnet finde en ung kilde, som ejer eller har arvet en stol af fx. Hans J. Wegner. Danmarks Statistisk har kun statistikker over forbrug af møbler indtil år 2016, og indtil da, har det været faldende. En ny vinkel kunne måske være ikke at fokusere på unge, men jeg er lidt i tvivl. Har I nogle gode råd?

# data[].attributes.body
Jeg har besluttet at gå med udklædningsdebatten på Jura på KU som tema. Udfordringen er, at forbrugsvinklen måske er lidt for tynd - det, jeg havde i tankerne, var restriktioner på brugen af udklædning til temafester. Men måske er problemet også rettere, at "forbrug" er bredt ;-)

Jeg har fået et interview med en russekretær på AU, som fortalte om praksis og restriktioner på AU ifm. udvælgelse af temaer til rusfesterne. Vinklen på reportagen bliver således praksis på AU kontra KU.